Vei koya na dairekita, ena iwalewale i Mahalaca.* Na Masikili.* Na same i Tevita.53 E kaya e lomana na lialia:*“E sega o Jiova.”+Na nodra ivalavala tawadodonu e dukadukali qai vakasevaki,Sega ni dua e caka vinaka.+2 Ia e rai sobu mai lomalagi na Kalou vei ira na luve ni tamata,+Me raica ke dua e yalomatua, se dua e vakasaqarai Jiova tiko.+3 Era sa gole tani kece,Era dau veidabui kece.Sega ni dua e caka vinaka,Sega mada ga ni dua.+4 Vakacava, e sega ni dua na daucakacala e kila?Era kanilaka noqu tamata me vaka era kana madrai.Era sega ni kaci vei Jiova.+5 Ia ena curumi ira sara ga na domobula,Na domobula era se sega vakadua ni bau vakila e liu,*Ni na ceburaka na Kalou na suidra na valuti iko.*Oni na vakamadualaki ira, ni sa cati ira o Jiova.6 Me yaco na bula vei Isireli mai Saioni!+Ni kumuna lesu mai o Jiova na nona tamata era vesu tu,Me marau o Jekope, me marau vakalevu o Isireli.
fij_Latn